Το χρέος των κυβερνήσεων της ευρωζώνης μειώθηκε στο χαμηλότερο επίπεδο των τελευταίων τεσσάρων ετών σχεδόν, εν τω μέσω αυξημένων ενδείξεων ότι η οικονομική ανάκαμψη κερδίζει έδαφος.

Το χρέος ως ποσοστό επί του ΑΕΠ, μειώθηκε στο 90,1% στο γ΄ τρίμηνο, σύμφωνα με την στατιστική υπηρεσία. Πριν από ένα χρόνο διαμορφωνόταν στο 91,5% και στο 91,2% στους τρεις προηγούμενους μήνες και είναι το χαμηλότερο επίπεδο από το τελευταίο τρίμηνο του 2012.

Το εποχικά προσαρμοσμένο έλλειμμα της περιοχής διαμορφώθηκε στο 1,7% του ΑΕΠ, από το 1,8% πριν από ένα χρόνο, ανέφερε η Eurostat σε ξεχωριστή ανακοίνωση.

Με τα οικονομικά των κυβερνήσεων να είναι επιβαρυμένα από τις τραπεζικές διασώσεις και την ύφεση ως αποτέλεσμα της χρηματοπιστωτικής κρίσης, οι ευρωπαϊκές αρχές ζητούν μεγαλύτερη δημοσιονομική πειθαρχία, καθώς βελτιώνονται οι προοπτικές ανάπτυξης.

Τα υψηλότερα επίπεδα δημοσίου χρέους στο τέλος του γ΄ τριμήνου 2016, καταγράφηκαν στην Ελλάδα (176,9%), στην Πορτογαλία (13,4%) και στην Ιταλία (132,7%), ενώ τα χαμηλότερα στην Εσθονία (9,6%), στο Λουξεμβούργο (21,5%) και στη Βουλγαρία (28,7%).